1. pielikums

Latvijas Nacionālā kultūras centra

2020. gada 25. novembra rīkojumam Nr.1.1-5/85

## Profesionālās kvalifikācijas eksāmena programma izglītības programmā „Diriģēšana – baznīcas mūzikas dzīves organizators”

1. **Vispārīgie jautājumi**
	1. Profesionālās kvalifikācijas eksāmena programma ir izstrādāta ievērojot profesijas standartā un izglītības programmā noteiktās prasības;
	2. Profesionālās kvalifikācijas eksāmens kārtojams valsts valodā.

# Eksāmena mērķis

Pārbaudīt un novērtēt izglītojamā zināšanas un prasmes noteiktā profesionālajā kvalifikācijā atbilstoši profesionālās izglītības programmai un profesionālās kvalifikācijas prasībām.

1. **Eksāmena adresāts**

Izglītojamie, kuri kārto profesionālās kvalifikācijas eksāmenu profesionālās izglītības programmas noslēgumā.

1. **Eksāmena uzbūve**
	1. Eksāmens sastāv no divām daļām:
		1. Teorētiskā daļa:

Profesionālās kvalifikācijas eksāmena teorētiskā daļa tiek organizēta rakstiski. Teorētiskajā daļā zināšanas pārbauda ar rakstisku pārbaudes darbu testa veidā, kuru veido jautājumi un uzdevumi atbilstoši profesijas kvalifikācijas prasībām. Izglītojamais izpilda izglītības iestādes izstrādātu, atbilstoši šai programmai un normatīvajiem aktiem saskaņotu zināšanu pārbaudes darbu. Eksāmena teorētiskajā daļā zināšanas var pārbaudīt arī ar citām metodēm, kas atspoguļotas izglītības iestādes izstrādātajā eksāmena programmā. Izglītojamais var izstrādāt eksāmena praktiskās daļas programmas *a cappella* skaņdarba analīzi (turpmāk – analīze) vienam skaņdarbam.

* + 1. Praktiskā daļa.

Profesionālās kvalifikācijas eksāmena praktiskā daļa ir publisks koncertizpildījums un darbs ar kori.

* + 1. Teorētiskā un praktiskā daļa pārbauda eksaminējamās personas zināšanas un prasmes, kas iegūtas mācību laikā atbilstoši profesijas kvalifikācijas prasībām, un to vērtē attiecībā 1(T) : 5 (P).
1. **Teorētiskās daļas saturs**
	1. Teorētiskā daļa ir objektīvi vērtējama daļa un pārbauda audzēkņa zināšanas un izpratni;
	2. Teorētiskās daļas pārbaudes darba saturs, apjoms, norises laiks un maksimālais iespējamais iegūto punktu skaits ir noteikts atbilstoši iegūstamajam trešajam profesionālās kvalifikācijas līmenim;
	3. Teorētiskajā daļā izglītojamais izpilda testu vai izstrādā eksāmena praktiskās daļas programmas *a cappella* skaņdarba analīzi vienam skaņdarbam;
	4. Sastādot testu ievēro šādus principus:
		1. Testā tiek iekļauti 38 jautājumi, no kuriem 3 ir paaugstinātas grūtības jautājumi:
		2. 35 ir slēgta un atvērta tipa specialitātes vēstures un specialitātes teorijas jautājumi:
		3. slēgtā tipa jautājumi ir jautājumi, uz kuriem atbildot, izglītojamais izvēlas vienu pareizo atbildi no piedāvātajiem atbilžu variantiem;
		4. atvērtā tipa jautājumi ir jautājumi, uz kuriem atbildot, izglītojamais sniedz īsu lakonisku atbildi (vienā teikumā);
		5. trīs paaugstinātas grūtības atvērtā tipa jautājumi, uz kuriem atbildot, izglītojamais sniedz izvērstu atbildi uz jautājumu (līdz 10 teikumiem).
	5. Testa noformējumā jāiekļauj informācija par eksaminējamā vārdu un uzvārdu, personas kodu, izglītības iestādi, kursu, grupu un testa aizpildīšanas datumu;
	6. Testu vērtē profesionālā kvalifikācijas eksāmena komisija pirms/pēc eksāmena praktiskās daļas norises;
	7. Testā ir iekļaujami jautājumi, par tēmām, kurus izstrādājusi Jāzepa Vītola Latvijas Mūzikas akadēmijas Kordiriģēšanas katedra un Klavieru katedras Ērģeļu klase (Pielikums Nr.1);
	8. Izstrādājot skaņdarba analīzi vēlams ievērot sekojošu struktūru – plānu (Pielikums Nr.2.):
		1. Vēsturiski estētiskā analīze;
		2. Mūzikas izteiksmes līdzekļu analīze (forma, melodija, harmonija, faktūra, temps, metrs, ritms, dinamika);
		3. Vokālā un kormeistara darba analīze;
		4. Mākslinieciskais izpildījums un diriģēšanas tehnisko paņēmienu izvēle;
		5. Izmantotā literatūra un citi informācijas avoti.
	9. Skaņdarba analīzes apjoms ne mazāk kā 5 lpp., neieskaitot titullapu un satura rādītāju.
2. **Praktiskās daļas saturs**
	1. Profesionālās kvalifikācijas eksāmena praktiskā daļa pārbauda audzēkņa prasmes un iemaņas, ko paredz izglītības programmas saturs;
	2. Profesionālās kvalifikācijas eksāmena praktiskā daļa ir atklāta tipa koncertizpildījums un darbs ar kori;
	3. Praktiskās daļas prasības:
3. Praktiskās daļas prasības:
4. Ērģeļspēlē - koncertizpildījumā solo atskaņot:
5. Vienu baroka laika komponistu polifonisku skaņdarbu;
6. Vienu baroka laika komponistu korāļprelūdiju
7. Vienu romantiskās mūzikas autoru skaņdarbu;
8. Vienu 20.gs. autoru skaņdarbu

Uzstāšanās laiks līdz 30 min

1. Kora diriģēšana koncertizpildījumā, diriģējot no galvas;
2. izvērstas formas kora skaņdarbu vai tā daļas/-u ar pavadījumu – Sv. Mises daļas;
3. 2 *a cappella* kora skaņdarbus. Viens no tiem – latviešu komponista skaņdarbs.

Uzstāšanās laiks līdz 20 min.

1. Sv.Mises muzikālā vadība - Sv. Mises daļu un liturģisko atbilžu spēle.
2. **Vērtēšanas kārtība**
	1. Kvalifikācijas darba teorētisko un praktisko daļu vērtē profesionālā kvalifikācijas eksāmena komisija;
	2. Eksāmena teorētiskās daļas vērtējuma protokols ir pieejams kvalifikācijas eksāmenu komisijai eksāmena praktiskās daļas norises laikā;
	3. Pēc profesionālās kvalifikācijas eksāmena visu daļu norises komisija pieņem lēmumu par vērtējumu un sniedz priekšlikumu tās izglītības iestādes vadītājam, kura īsteno attiecīgo izglītības programmu, piešķirt eksaminējamām personām attiecīgo profesionālo kvalifikāciju. Lēmumu ieraksta profesionālās kvalifikācijas eksāmena protokolā. Protokolu divos eksemplāros paraksta visi komisijas locekļi. Eksaminējamās personas ar komisijas lēmumu par vērtējumu iepazīstina tā pieņemšanas dienā;
	4. Kopējais maksimāli iegūstamais punktu skaits 3.profesionālās kvalifikācijas līmenim ir 300 punkti. Teorētiskās daļas maksimālais iespējamais iegūto punktu skaits ir 50, praktiskās daļas - 250 punkti;

* 1. Eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 3.profesionālās kvalifikācijas līmenim:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Iegūto punktu skaits | 1–53 | 54–105 | 106–157 | 158–209 | 210–225 | 226–240 | 241–255 | 256–270 | 271–285 | 286–300 |
| Vērtējumsballēs | 1 | 2 | 3 | 4 | 5 | 6 | 7 | 8 | 9 | 10 |

* 1. Profesionālās kvalifikācijas eksāmena teorētiskās daļas vērtēšanas skala, ja izglītojamais izpilda testu:

|  |  |
| --- | --- |
| Teorētiskās daļasuzdevumu skaits kopā | Maksimālaisiegūstamaispunktu skaits |
| 38 | 50 |

# Profesionālās kvalifikācijas eksāmena testa vērtēšanas kritēriji:

* + - 1. vērtējot teorētiskās daļas slēgtā un atvērtā tipa 35 jautājumus tiek piešķirti:
			2. par pareizu atbildi - 1 punktu;
			3. par nepareizu atbildi - 0 punktu.
			4. paaugstinātas grūtības pakāpes katru jautājuma atbildi vērtē ar 0 līdz 5 punktiem:
				1. 5 punkti tiek piešķirti, ja atbildē uz jautājumu ir mērķtiecīgi izvēlēts faktu materiāls, precīza terminoloģija. Jautājums ir izprasts, tajā ir radoši, oriģināli spriedumi, atziņas;
				2. 4 punkti tiek piešķirti, ja atbildē uz jautājumu ir izmantoti fakti savu spriedumu argumentēšanai. Atbildes izklāstā ir nozīmīgas, patstāvīgas domas, spriedumi, atziņas, lietota pareiza terminoloģija;
				3. 3 punkti tiek piešķirti, ja atbildē izmantotie fakti ir nekonkrēti, nav pārliecinoši sprieduma pamatošanai, atsevišķas kļūdas terminoloģijas lietošanā. Atbilde uz jautājumu ir nepilnīga, sašaurināta ir vērojama fragmentāra pieeja;
				4. 2 punkti tiek piešķirti, ja atbildē uz jautājumu izmantoti maznozīmīgi fakti. Jautājuma virspusēja izpratne, atbilde ir vispārīga, nekonkrēta, īsa, kļūdas terminoloģijas lietošanā;
				5. 1 punkts tiek piešķirts, ja atbildē uz jautājumu izmantoti vispārīgi spriedumi, kuri nav saistīti ar konkrētiem faktiem vai minēti kļūdaini fakti, nepareizi lietota terminoloģija;
				6. 0 punkti tiek piešķirti, ja nav izpratnes par jautājumu.

# Teorētiskās daļas darba, ja tiek rakstīta analīze, iesniegšana un tā vērtēšana:

* + 1. Skaņdarba analīze tiek iesniegta izglītības iestādes vadītājam ne vēlāk kā četras dienas iepriekš pirms praktiskās daļas eksāmena norises trīs eksemplāros;
		2. Izglītības iestādes vadītājs nodrošina analīzes uzglabāšanu un organizē eksāmena komisijas iepazīstināšanu (izvērtēšana) ar skaņdarba analīzi līdz praktiskās daļas norisei;
		3. Pirms/pēc praktiskās daļas eksāmena vai tajā pašā dienā, izglītības iestāde organizē kvalifikācijas eksāmena teorētiskās daļas norisi, kurā audzēknis eksāmena komisijai prezentē savu teorētiskās daļas darbu un atbild uz eksāmena komisijas jautājumiem;
		4. eksāmena teorētiskās daļas vērtēšanas skala, ja izglītojamais izstrādā eksāmena praktiskās daļas programmas *a cappella* skaņdarba analīzi vienam skaņdarbam:

|  |  |
| --- | --- |
| Vērtēšanas kritēriji un iegūstamais punktu skaits | Iegūtie punkti |
| 1. **Vēsturiski estētiskā analīze** (maksimālais punktu skaits – **10**)
 |  |
| 1. **Mūzikas izteiksmes līdzekļu analīze** (maksimālais punktu skaits – **10**)
 |  |
| 1. **Vokālā un kormeistara darba analīze** (maksimālais punktu skaits – **10**)
 |  |
| 1. **Mākslinieciskais izpildījums un diriģēšanas tehnisko paņēmienu analīze** (maksimālais punktu skaits – **10**)
 |  |
| 1. **Izmantotā literatūra, profesionālās terminoloģijas lietojums, valodas atbilstība latviešu valodas kultūras normām** (maksimālais punktu skaits – **10**)
 |  |
| *Iegūti punkti kopā:* |  |

# Profesionālās kvalifikācijas eksāmena praktiskās daļas – ērģeļspēle – koncertizpildījumā solo vērtēšanas kritēriji un vērtēšanas skala.

|  |  |
| --- | --- |
| Vērtēšanas kritēriji un iegūstamais punktu skaits | Iegūtie punkti |
| 1. **Tehniskais izpildījums.**

Maksimālais punktu skaits – **40** |
| Vāji | Viduvēji | Labi | Ļoti labi | Izcili  |  |
| 1 – 21 | 22 – 32 | 33 – 34 | 35 – 38 | 39 – 40 |
| 1. **Mākslinieciskais sniegums.**

Maksimālais punktu skaits – **45** |
| Vāji | Viduvēji | Labi | Ļoti labi | Izcili  |  |
| 1 – 24 | 25 – 36 | 37 – 39 | 40 – 43 | 44 – 45 |  |
| *Iegūtie punkti kopā:* |  |

# Profesionālās kvalifikācijas eksāmena praktiskās daļas – kora diriģēšana – koncertizpildījumā solo vērtēšanas kritēriji un vērtēšanas skala.

|  |  |
| --- | --- |
| Vērtēšanas kritēriji un iegūstamais punktu skaits | Iegūtie punkti |
| 1. **Skaņdarbu izpildījuma atbilstība partitūrai.**

Maksimālais punktu skaits – **25** |
| Vāji | Viduvēji | Labi | Ļoti labi | Izcili  |  |
| 1 – 13 | 14 – 20 | 21 | 22 – 23 | 24 – 25 |
| 1. **Diriģēšanas tehnika.**

Maksimālais punktu skaits – **30** |
| Vāji | Viduvēji | Labi | Ļoti labi | Izcili  |  |
| 1 – 15 | 16 – 24 | 25 | 26 – 28 | 29 – 30 |
| 1. **Programmas mākslinieciskais izpildījums un atbilstība stilistikai.**

Maksimālais punktu skaits – **30** |
| Vāji | Viduvēji | Labi | Ļoti labi | Izcili  |  |
| 1 – 15 | 16 – 24 | 25 | 26 – 28 | 29 – 30 |
| *Iegūtie punkti kopā:* |  |

# Profesionālās kvalifikācijas eksāmena praktiskās daļas – Sv.Mises muzikālā vadīšana - vērtēšanas kritēriji un vērtēšanas skala:

|  |  |
| --- | --- |
| Vērtēšanas kritēriji un iegūstamais punktu skaits | Iegūtie punkti |
| 1. **Teorētiski praktiskā bāze.** Maksimālais punktu skaits – **40**
 |
| Vāji | Viduvēji | Labi | Ļoti labi | Izcili  |  |
| 1 – 21 | 22 – 32 | 33 – 34 | 35 – 38 | 39 – 40 |
| 1. **Praktiskais pielietojums.** Maksimālais punktu skaits – **40**
 |
| Vāji | Viduvēji | Labi | Ļoti labi | Izcili  |  |
| 1 – 21 | 22 – 32 | 33 – 34 | 35 – 38 | 39 – 40 |
| *Iegūtie punkti kopā:* |  |

**PIELIKUMS NR.1**

**Profesionālās kvalifikācijas eksāmena**

**teorētiskās daļas jautājumu tēmas**

**izglītības programmā *Diriģēšana*.**

* 1. Latviešu kordiriģēšanas tradīciju izveidošanās un pirmie ievērojamākie diriģenti.
	2. Latviešu Dziesmu svētku tradīcijas izveidošanās un svarīgākie attīstības posmi.
	3. Jurjānu Andrejs, viņa daiļrade, folklorista darbs, latviešu tautasdziesmu apdares principi, kora oriģināldziesmas.
	4. Jāzepa Vītola personība latviešu profesionālās mūzikas attīstībā. Jāzepa Vītola kora daiļrade (a cappella kora dziesmas, vokāli instrumentālie darbi).
	5. Emīla Dārziņa kora daiļrade.
	6. Emiļa Melngaiļa nozīme latviešu mūzikā. Latviešu tautasdziesmu apdares principi, kora oriģināldziesmas.
	7. Alfrēda Kalniņa vokāli instrumentālie darbi.
	8. Pētera Barisona un Jāņa Zālīša kora mūzika, stila īpatnības kora darbos.
	9. Trimdas latviešu kora daiļrade un Dziesmu svētku tradīcijas.
	10. Redzamākie mūsdienu latviešu kora mūzikas komponisti, nozīmīgākie kora darbi.
	11. Ērģeļu tipi. Ērģeļbūves firmas pasaulē un Latvijā.
	12. Baroka laikmeta ērģeļmūzika.
	13. Romantisma laikmeta ērģeļmūzika.
	14. Latviešu komponistu ērģeļmūzika.
	15. 20. gadsimta ērģeļmūzika.
	16. Ievērojamākie ērģelnieki Latvijā un pasaulē.
	17. Ievērojamākie starptautiskie ērģeļspēles konkursi.
	18. Nozīmīgākās kultūras norises Latvijā pēdējā gada laikā.
	19. Sv. Mises liturģija
	20. Mūzikas dzīves aktualitātes Latvijā aizvadītajā koncertsezonā.

**PIELIKUMS NR.2**

**Profesionālās kvalifikācijas eksāmena norādījumi**

**skaņdarba analīzes struktūra izglītības programmā
 *Diriģēšana – baznīcas mūzikas dzīves organizators***

Skaņdarba analīzes struktūra:

1. Titullapa.

Jānorāda skaņdarba analīzes nosaukums, kvalifikācija, mācību gads.

1. Saturs.

Saturā iekļauj visu nodaļu un apakšnodaļu virsrakstus to numerācijas secībā un norāda atbilstošās lappuses numuru.

Ievads.

 Ievadā pamato skaņdarba izvēli.

Nodaļas.

Vēsturiski estētiskā analīze. Vispārējas ziņas par autoriem – komponistu, dzejas (teksta) autoru. Analizējamā skaņdarba vēsture, tā vieta komponista daiļradē. Dzejas satura ideja, tēli, pantmērs, fonētiskās īpatnības.

 Mūzikas izteiksmes līdzekļu analīze - forma, melodija, harmonija, faktūra, temps, metrs, ritms, dinamika.

 Vokālā un kormeistara darba analīze - kora tips, veids, kopējais un balsu diapazons, testitūra, vokālā noslogotība, skaņas veidojuma paņēmieni, ansambļa veidošanās, skaņojums, intonatīvās problēmas. Dikcija un artikulācija.

 Mākslinieciskais izpildījums un diriģēšanas tehnisko paņēmienu izvēle - Skaņdarba interpretācijas plāns. Skaņdarba kulminācijas, mūzikas izteiksmes līdzekļu loma skaņdarba tēla atklāsmē, frāzēšanas problēmas, diriģēšanas tehnikas paņēmienu izvēle.

1. Izmantotā literatūra un citi informācijas avoti.

Izmantotās literatūras sarakstā tiek uzrādīta kvalifikācijas darba sagatavošanas laikā izmantotā literatūra un citi avoti.

1. Pielikums.

Pielikums sastāv no skaņdarba partitūras.